GiliGold/VAD_KnessetCorpus huggingface dataset:
אלכס מילר: - - עם זה ממשיכים, אז תדעי להתמודד בוועדה כמו שצריך.
רחל אדטו: עוד אחד שמחנך אותי, סליחה.
רחל אדטו: אל תחנך אותי בדברים האלה- -
אלכס מילר: אין בעיה, אבל בגללך זה נתקע עכשיו.
רחל אדטו: אל תגיד לי שבגללי זה נתקע.
רחל אדטו: אל תתחיל בגלל התרגיל הקודם בוועדת חוקה.
אלכס מילר: אני לא מתחיל.
רחל אדטו: איזו חוצפה.
ניצן הורוביץ: אנחנו רוצים להבין מה עכשיו הולך להיות.
זאב אלקין: בבקשה, אייל.
איל ינון: בעניין עבודת הפגרות בפגרת הקיץ אני אתאר מה היה בפגרות הקודמות, והוועדה תקבל החלטה ביחס לסדרי העבודה בפגרה הנוכחית.
איל ינון: בפגרת הקיץ ב-2007 אישרה ועדת הכנסת שלא תתקיימנה יותר מתשע ישיבות, אלא אם כן יושב ראש הכנסת יתיר ישיבה נוספת.
איל ינון: ישיבות ועדות משנה וסיורים, כמוהן כישיבות ועדה.
איל ינון: ההוראה הזאת לא חלה על ועדת החוץ והביטחון, ועדת כספים וועדת חוקה, חוק ומשפט.
איל ינון: בפגרה האחרונה, בקיץ 2008, הוועדה אישרה שלא תתקיימנה יותר מ-12 ישיבות, אלא אם כן יושב ראש הכנסת יתיר ישיבה נוספת; גם ישיבות ועדות משנה וסיורים, כמוהן כישיבות ועדה.
איל ינון: ההוראה לא חלה על ועדות חוץ וביטחון, כספים וחוקה.
איל ינון: בשבועיים האחרונים של אוגוסט לא התקיימו ישיבות, גם במקרה שלפנינו ממילא בכנסת יש חופשה מרוכזת בשבועיים האחרונים של אוגוסט, אז גם לא תתקיימנה ישיבות, אלא באישור חריג של יושב ראש הכנסת ובמקרים חריגים ביותר.
איל ינון: תינתן הודעה של שלושה ימים מראש לפני כינוס ישיבה של ועדה.
איל ינון: לא יותר מ-12 ישיבות.
איל ינון: אני מציע לקבל את ההצעה שהוועדה אישרה בפגרה הקודמת – 12 ועדות.
זאב אלקין: אני מבין שיש גם שבועיים מיוחדים- -
איל ינון: אמרתי שבשבועיים האחרונים של אוגוסט לא יהיו ישיבות בכלל, אלא באישור היושב ראש.
זאב אלקין: לפי המנכ"ל, אם יהיו נסיבות מיוחדות הכנסת יודעת לאפשר.
מוחמד שמייה: אדוני המזכיר, היושב ראש אישר שתי ישיבות של ועדת חינוך.
איל ינון: נכון, ועדת חינוך.
זבולון אורלב: אנחנו ביקשנו לא שתיים, אלא אפשרות לשלוש ישיבות בין 15 באוגוסט ל-1 בספטמבר.
זבולון אורלב: שתי ישיבות כבר נקבעו ואושרו, וישיבה אחת אופציונלית כדי שהוועדה תוכל להגיב לכל מיני אירועים שקשורים לפתיחת שנת הלימודים.
זבולון אורלב: אנחנו מבקשים ששלוש הישיבות האלה יוחרגו גם מ-12 הישיבות האחרות.
זאב אלקין: לגבי הישיבה השלישית יש הסכמה של היושב ראש?
מוחמד שמייה: עקרונית זה מאושר, ואנחנו נערכנו.
זאב אלקין: לשלוש?
מוחמד שמייה: כן.
זבולון אורלב: הישיבה האחרונה, מדובר על יום לפני פתיחת שנת הלימודים.
זאב אלקין: הם לא חרגו מ-12 הישיבות, זה קשור - - -
איל ינון: זה משהו אחר.
איל ינון: זאת בקשה אחרת.
זבולון אורלב: אנחנו מבקשים ששלוש הישיבות האלה שקשורות בפתיחת שנת הלימודים יוחרגו מ-12 הישיבות האלה.
זבולון אורלב: כי יש לנו עבודה שוטפת.
זבולון אורלב: אלה אירועים שקשורים לפתיחת שנת הלימודים – אם יהיו שביתות.
זבולון אורלב: יכול להיות שהן לא תתקיימנה.
זבולון אורלב: הם קשורים לאירועים הנקודתיים של פתיחת שנת הלימודים.
זבולון אורלב: באשקלון יש שביתה או במקום אחר יש הורים כמו למשל אם הורים לא רוצים לפתוח את שנת הלימודים.
זבולון אורלב: אגב, כך נהגו כל השנים הקודמות, למיטב זיכרוני.
זאב אלקין: נראה לי שזאת בהחלט הצעה סבירה.
זאב אלקין: אני מביא את ההצעה הבאה: לא יתקיימו יותר מ-12 ישיבות, אלא אם כן יושב ראש יאשר ישיבה נוספת.
זאב אלקין: ישיבות ועדת משנה וסיורים ייחשבו כישיבה, לצורך המניין; לוועדת החינוך יאפשרו 15 ישיבות ולא 12; ועל הוועדות – חוץ וביטחון, כספים וחוקה, לא יחולו מגבלות של מספר הישיבות.
זאב אלקין: שנית, בשבועיים האחרונים של אוגוסט, מ-16 באוגוסט עד 31 באוגוסט, לא יתקיימו ישיבות, אלא אם כן באישור מיוחד של יושב ראש הכנסת ובהיערכות מיוחדת.
זאב אלקין: יחד עם זאת מאושרות מראש שלוש ישיבות בתקופה הזאת.
זאב אלקין: לא בטוח שכולן יתקיימו במשכן.
זבולון אורלב: כן, אנחנו בתיאום עם המנכ"ל.
זאב אלקין: אולי חלק יהיו בסיורים בכלל, אבל זה לפי שיקול דעתכם.
זאב אלקין: דבר שלישי, כינוס ישיבה ידרוש הודעה של שלושה ימים מראש.
אחמד טיבי: אדוני, נגיד שאנחנו אוספים 25 חתימות לכינוס חירום של הכנסת- -
איל ינון: מליאה.
איל ינון: זה לא קשור להחלטה הזאת בכלל.
איל ינון: זה על פי הכללים הרגילים.
זבולון אורלב: הישיבות באותם ימים- - -
איל ינון: זה לא קשור.
זאב אלקין: לא, אם באותם ימים ועדה תשב, זה נחשב ב-12.
איל ינון: הנוהל לגבי כינוס המליאה הוא הנוהג הרגיל כפי שקבוע בתקנון הכנסת:
איל ינון: לבקשת 25 חברי כנסת או לפי בקשת הממשלה.
אחמד טיבי: גם בשבועיים האלה?
ארבל אסטרחן: אני רוצה להבהיר שישיבה יכולה להיות- - -
זאב אלקין: לצורך הבהרה, לפי הצעה של ארבל, ישיבה יכולה לכלול מספר נושאים.
זאב אלקין: ההצעה עברה פה-אחד.
אחמד טיבי: יש לי הערה.
זאב אלקין: מזכירים לי אז אני מדייק.
זאב אלקין: יש בקשה שהכלל הזה יוחל גם על ועדות מיוחדות וגם על ועדות חקירה פרלמנטרית.
אחמד טיבי: שמה?
זאב אלקין: כמו ועדה רגילה.
אחמד טיבי: 12 ישיבות.
אחמד טיבי: אדוני היושב ראש, כדי להחזיר את העניינים לפרופורציה נאמרה הערה צינית מפי חברת הכנסת רחל אדטו, ומקובל לפעמים בפרלמנטים בעולם, לרבות בכנסת ישראל, לומר הערות ציניות.
אחמד טיבי: מי כמוני משתמש בשיטה הזאת הרבה.
אחמד טיבי: אדוני יכול לקבל או לא לקבל הערה צינית, אבל מדובר בנושא המים, חסכמים, זה נושא חשוב לכל אזרח במדינת ישראל, וכל מה שנדון פה זה לאיזו ועדה להעביר את זה.
אחמד טיבי: לכן אני מבקש ממך, אדוני, לשקול מחדש ולהביא את זה לדיון כדי להעביר את זה לוועדה המתאימה.
זאב אלקין: תודה רבה, אדוני, חבר הכנסת טיבי.
זאב אלקין: אני מעוניין מאוד שהצעת החוק הזאת תקודם במהירות, ולכן אני לא אעכב את העניין הזה, אבל אני בכל זאת לא אעשה את זה עכשיו, אלא אקיים בירור קצר עם יושב ראש ועדת חוקה במהירות האפשרית – אולי אפילו עוד היום – ואביא את זה לדיון כאן בוועדה.
רוברט אילטוב: זה שוב מניע פוליטי מבחינתך?
אחמד טיבי: אני הצעתי לך את זה באופן חברי.
רחל אדטו: מים זה לא פוליטי?
קריאה: זאת הייתה הערה צינית.
רוברט אילטוב: זאת הייתה הערה צינית?
רחל אדטו: ודאי שזאת הייתה הערה צינית.
רוברט אילטוב: לא, של חבר הכנסת טיבי.
זאב אלקין: חבר הכנסת טיבי- -
אחמד טיבי: אם אתה דוחה גם את הבקשה שלי, אז בבקשה, לא צריך.
אחמד טיבי: ו.
אחמד טיבי: חילופי אישים בוועדה המשותפת לוועדת החוקה, חוק ומשפט ולוועדת הכספים לעניין חוק נכסים של נספי השואה (השבה ליורשים והקדשה למטרות סיוע והנצח, (התשס"ו-2006(
זאב אלקין: אני עובר לנושא האחרון: חילופי אישים בוועדה משותפת לוועדת חוקה, חוק ומשפט ולוועדת כספים לעניין חוק נכסים של נספי שואה (השבה ליורשים והקדשה למטרות סיוע והנצחה), התשס"ו-2006.
זאב אלקין: פנה אליי יושב ראש ועדת חוקה בבקשה שבמקומו של חבר הכנסת רוני בר-און שהפסיק להיות חבר בוועדת חוקה יתמנה חבר הכנסת אופיר פינס כחבר בוועדה הזאת.
זאב אלקין: זה מחייב את האישור שלנו.
זאב אלקין: מי בעד אישור הבקשה?
זאב אלקין: פה אחד; נגד – אין; נמנעים – אין.
זאב אלקין: תודה רבה, תם סדר היום, הישיבה נעולה.
זאב אלקין: שלום לכולם, אני פותח את הדיון לקביעת ועדה לגבי שתי הצעות חוק: הצעת חוק הכנסת (תיקון מס' 29) (התפלגות סיעה), התשס"ט-2009, הצעת חוק ממשלתית 435 והצעת חוק מימון מפלגות (תיקון מס' 31) (מימון סיעה שהתפלגה), התשס"ט-2009, הצעת חוק ממשלתית 429.
זאב אלקין: במליאה נשמעו הצעות להעביר את החוק לדיון בוועדת הכנסת, בוועדת חוק, חוקה ומשפט, בוועדת הכספים ובוועדת החוץ והביטחון.
זאב אלקין: מסרו לי כאן את הודעתו של יושב-ראש ועדת החוקה, שמודיע שהוא לא מעוניין שהצעות החוק האלה יידונו אצלו.
זאב אלקין: אני חושב שלגבי ועדות הכספים וחוץ וביטחון זה היה מיותר אפילו לשאול אותם.
זאב אלקין: אני גם מפנה את תשומת לבם של חברי הכנסת שההפניה של שני החוקים לוועדת הכנסת הייתה גם בהתאם להמלצה של הייעוץ המשפטי.
זאב אלקין: אני פותח את הדיון.
שלמה מולה: אדוני היושב-ראש, קודם כול אני רוצה לדעת מה דחוף עכשיו, כשאנחנו באמצע המליאה, לקיים ישיבה?
זאב אלקין: יש אישור של היושב-ראש לקיום הישיבה.
שלמה מולה: אני חושב שזה לא מכבד אותנו.
שלמה מולה: אם אתם רוצים לקבוע, תקבעו למחר ב-8:00 בבוקר.
שלמה מולה: קריאה מה שעשיתם היום במליאה מכבד אותנו?
שלמה מולה: זה הדדי, מה אתה מצפה?
שלמה מולה: כאשר מדברים על חוקים חשובים, משמעותיים, גם כאשר יושב-ראש ועדה מסוימת אומר שלא רוצה שהדיון יהיה אצלו, אם יש לו גישה קונסטיטוציונית אני חושב שכן היה ראוי ורצוי שזה יידון בוועדת החוקה כי יש לזה השלכות רוחב בגישה שלנו, בתפיסה שלנו.
שלמה מולה: החוקתיות של העניין צריכה להיות נידונה עם כל הגופים הרלוונטיים, שיש להם התמצאות חוקתית.
שלמה מולה: מעבר לכל ההתרעמות סביב החוק הזה, של שינוי כללי משחק תוך כדי, אני חושב שאתם ירדתם - - - קריאות: - -
זאב אלקין: אני מבקש לא להפריע לחבר הכנסת מולה.
יוחנן פלסנר: לא שאלתי איפה המסכות.
יואל חסון: אדוני היושב ראש, אפשר להירשם לרשות דיבור?
זאב אלקין: כבר נעלתי את רשימת הדוברים.
יוחנן פלסנר: גם עושים את זה ב-9:00 בלילה וגם מי שבא לא יכול לדבר?
יוחנן פלסנר: אולי בכלל אפשר לנעול את הכנסת?
זאב אלקין: נעלתי את רשימת הדוברים, אבל אאפשר לדבר.
יואל חסון: אפשר להירשם?
יואל חסון: מותר לי, אדוני, לדבר בפרלמנט שלנו?
זאב אלקין: מותר.
זאב אלקין: עדיף להגיע בזמן.
אלכס מילר: שים מסכה.
שלמה מולה: בסופו של דבר מי שינצל את החוק זה כנראה יהיה חוטובלי עם כל החברים שלה, אבל אני חושב שזה לא נכון לחוקק חוק - - -
אברהם מיכאלי: לא שמענו טוב מה אמרת.
יואל חסון: זה בסדר, זה יפנה לכם מקום בפריימריס.
יואל חסון: השיטה שלכם מאוד קשה.
שלמה מולה: אני חושב שרצוי ומומלץ שדווקא בשעה מאוחרת כזאת נהיה רציניים ונעביר את הצעת החוק הזאת לדיון בוועדת החוקה ולא במקום אחר.
זאב אלקין: אתה רוצה להודיע, חבר הכנסת רותם?
דוד רותם: אני רוצה לומר משהו כיושב-ראש ועדת החוקה.
דוד רותם: תקנון הכנסת הוא מסמך שלדעתי צריך לדבוק בו ולכבד אותו.
דוד רותם: על פי תקנון הכנסת ועדת הכנסת עוסקת בענייני הכנסת, ולכן חוקי יסוד שנוגעים לחוק הכנסת צריכים להתברר בוועדה הזאת.
דוד רותם: להעביר את זה לוועדת החוקה באיזו מין טענה שמדובר בנושא קונסטיטוציוני ולכן צריכה לדון בזה ועדת החוקה זה לעוות את התקנון.
דוד רותם: אני מאוד אוהב לדון בחוקים.
דוד רותם: אתה יודע שאם החוק הזה מגיע אליי אז הישיבה מתחילה ב-8:00 ונגמרת ב-9:00, והחוק עובר, אין בעיה.
דוד רותם: אבל יש דברים שצריך לכבד בתקנון ולא לשחק בהעברה מוועדה לוועדה.
דוד רותם: החוק הזה, מקומו הטבעי הוא בוועדת הכנסת.
דוד רותם: קודם כול, בוועדת הכנסת יש נציגות של כל הסיעות – מה שאין בוועדת החוק.
דוד רותם: פה כל סיעה יכולה להתבטא, בוועדת החוקה לא, כי לא לכל הסיעות יש חברים בוועדה הזאת.
יוחנן פלסנר: פתאום היא זירה שלא דנים בה בחוקים.
דוד רותם: לא אמרתי שהיא זירה שלא דנים בה, אבל יש חוקים - - -
שלמה מולה: ממתי יש שיקול דעת ליושב-ראש ועדה להגיד שבהרכב הוועדה סיעות אינן מיוצגות ולכן החוק לא יבוא לשם.
שלמה מולה: לי יש ויכוח אתך.
דוד רותם: אתה לא מקשיב למה שאני אומר.
דוד רותם: החוק הזה, באופן טבעי, מכיוון שהוא נוגע לכנסת, על פי התקנון מקומו הטבעי הוא בוועדת הכנסת, לא בוועדת החוקה.
דוד רותם: אתם אומרים שנעביר את זה לוועדת החוקה, ואני אומר שהתקנון זה דבר שצריך לכבד אותו.
דוד רותם: הנימוק הנוסף שלי הוא שמכיוון שבוועדת הכנסת מיוצגות כל הסיעות שיש להן אינטרס בעניין הזה ובוועדת החוקה הנציגות היא לפי קואליציה ואופוזיציה - - -
שלמה מולה: הרי אתם עשיתם את זה חד-צדדית.
זאב אלקין: חבר הכנסת מולה, אתה מפריע לחבר הכנסת רותם.
דוד רותם: לכן אל תאשימו את ועדת החוקה שהיא לא רוצה את החוק הזה.
דוד רותם: ועדת החוקה חושבת שצריך לנהוג לפי התקנון.
אלכס מילר: אתייחס בקצרה לדבריו של חבר הכנסת מולה אשר דיבר - - -
יוחנן פלסנר: חבר הכנסת רותם, אני רוצה שאתה תוביל את הדיון הזה.
זאב אלקין: בבקשה לא להפריע לחבר הכנסת מילר.
זאב אלקין: הוא בזכות דיבור.
אלכס מילר: אתייחס בקצרה לדבריו של חבר הכנסת מולה, שדיבר כאן על הביזיון, על הנושא של הדיון בוועדת הכנסת.
אלכס מילר: אני חושב שבתור אלה שביזו לפני כמה שעות את הכנסת, את כבודו של המשכן הזה - - -
שלמה מולה: מי שמבזה בינתיים את הכנסת זה אתם.
זאב אלקין: חבר הכנסת מולה, אתה מפריע.
אלכס מילר: מי שהרשה לעצמו לפגוע במשכן, לפגוע בכבודם של חברי הכנסת ולפגוע בדמוקרטיה במדינת ישראל, אני לא חושב שהוא ראוי לדבר על איזשהו ביזיון.
אלכס מילר: אדוני היושב-ראש, כמי שניהל את הישיבה, ההמלצה של הייעוץ המשפטי הייתה שצריך לדון בנושא בוועדת הכנסת.
אלכס מילר: אני חושב שבנושא הזה אנחנו חייבים לפעול כך.
יואל חסון: זה היה לפני שהוצאת אותי?
אלכס מילר: זה היה אחרי ששמת את המסכה של הצבועים, כן.
יוחנן פלסנר: מה עם המסכות של הממשלה?
אלכס מילר: אני לא יודע מה אכלתם שם שהיה לכם כל כך חשוב לשים את המסכות, אבל כנראה שהאוויר שם לא היה משהו.
רחל אדטו: הריח מהצד השני היה כזה חזק שהוא הגיע אלינו.
זאב אלקין: הזכרתי את זה לפני שהגעת, וארבל אישרה את זה, שלפי ההמלצה של הייעוץ המשפטי זה צריך להיות בוועדת הכנסת.
יוחנן פלסנר: זו הייתה עמדתך, ארבל?
יוחנן פלסנר: אנחנו, בניגוד למפלגות שמדברות גבוהה-גבוהה - - -
דוד רותם: אתם הרי שומרי שלטון החוק.
דוד רותם: אצלכם תמיד מה שאומר היועץ המשפטי אתם עוברים לדום.
זאב אלקין: אתן לארבל לומר מילה, ברשותך, חבר הכנסת זאב.
ארבל אסטרחן: יש שני חוקים.
ארבל אסטרחן: חוק הכנסת בוודאי צריך להיות נדון בוועדת הכנסת.
ארבל אסטרחן: היא זו שעוסקת בחוק הכנסת, היא עסקה בתיקון האחרונים לסעיפים הרלוונטיים, היא עוסקת בנושא של שינויים בהרכב הסיעתי.
ארבל אסטרחן: חוק מימון מפלגות יכול להיות בוועדת הכנסת ויכול להיות בוועדת החוקה.
ארבל אסטרחן: בדרך כלל הוא נדון בוועדת החוקה, אבל היות שיש קשר בינו לבין חוק הכנסת, רוצים לדון בהם יחד, ואין שום מניעה שוועדת הכנסת תדון.
נסים זאב: אדוני היושב-ראש, אני חושב שיש טעות אופטית כאשר בסעיף כתוב הצעת חוק מימון הכנסת (תיקון מס' 28).
נסים זאב: לקדימה יש 28 חברים והם חושבים שצריכים - - -
יוחנן פלסנר: אתה יכול לחזור על זה, חבר הכנסת זאב?
יואל חסון: אני לא שמעתי, ואני לא מתכוון ללכת לישון בלי לדעת מה שאמרת.
אלכס מילר: זה התיקון שבא לתקן את המצב של 28.
נסים זאב: זה תיקון מס' 28 ויש בסיעת קדימה 28 חברים.
נסים זאב: רוצים לתקן - - -
יואל חסון: כמה חברי כנסת יש לקדימה?
נסים זאב: אחרי שמופז הרים דגל כניעה היום ושמענו את ההצהרה שלו, כשציפי עטפה אותו מימין ואיציק משמאל וכולו רעד ואמר: אני לא מתכוון, לא בעלמא דא ולא בעלמא דאתי להתפלג, חלילה וחס, מתנועת קדימה.
נסים זאב: וכולם נישקו וחיבקו אותו - ואני מצטער שלא הייתה לי שמפניה, כי באמת הרגשתי איזה רגע של רווחה - - -
אברהם מיכאלי: התרוממות רוח.
נסים זאב: תאמין לי, אדוני היושב-ראש, חבל שזה שבוע שחל בו תשעה באב אחרת היית רואה שנשפך פה מחייה עד בלי סוף.
יואל חסון: חבר הכנסת זאב, שמעתי שאתה רוצה להטביע על השטרות את זה שאנחנו מאמינים בריבונו של עולם.
יואל חסון: אם נעביר את החוק הזה נצטרך לכתוב שמאמינים בבנימין נתניהו במקום.
יואל חסון: אני מזהיר אותך.
יואל חסון: אני חושש שאתה תעשה את זה אם תמשיך - - -
רחל אדטו: כולם, כל הקואליציה.
יואל חסון: כל הקואליציה פה הולכת - - -
זאב אלקין: תודה רבה חבר הכנסת זאב.
יואל חסון: אדוני היושב-ראש, אני חושב שמכל הוועדות שצריך לבחור הוועדה המתאימה ביותר היא ועדת האתיקה.
רוברט אילטוב: כבר שמענו את זה היום.
יואל חסון: אז אני מחזק את הטענה הזאת.
זאב אלקין: חבר הכנסת חסון, יש לך שלוש דקות.
אופיר אקוניס: אדוני היושב-ראש, לפי ההתנהגות של קדימה זה הוועדה לזכויות הילד.
זאב אלקין: אני מבקש לא להפריע לחבר הכנסת חסון.
רחל אדטו: הוועדה לביקורת המדינה.
יואל חסון: הפריעו לי בדברים, אני מבקש שלא תגביל אותי בשלוש דקות.
יואל חסון: אדוני היושב-ראש, אני חושב שבמקרה הזה ועדת האתיקה היא המקום המתאים ביותר לדון, קודם כול האם החוק הזה הוא בכלל מוסרי והאם החוק הזה בכלל נכון למדינת ישראל.
יואל חסון: מה הבהלה?
יואל חסון: אתה יודע, אני חושב לישון הלילה עם נעליים, אולי תקרא לי ב-3:00 לפנות בוקר לוועדת הכנסת.
זאב אלקין: אשקול את בקשתך.
זאב אלקין: היום אני נוהג לשקול בקשות של חברי כנסת מהאופוזיציה.
זאב אלקין: שקלתי בכובד ראש את בקשתה של חברת הכנסת אדטו ואשקול בכובד ראש את בקשתך.
נסים זאב: אני שמח שהבאתי פיג'מה.
יואל חסון: אז תקפיץ אותנו, כמו שאתה עושה כל הזמן.
יואל חסון: תראה מה אתם עושים, תראו איך אתם מתנהגים, כמו גנבים בלילה.
יואל חסון: מה לחוץ?
יואל חסון: אתם יודעים שזה מתפרק לכם?
יואל חסון: שאין לכם שום בסיס?
יואל חסון: אתם גנבים בלילה, אתם הורגים את הכנסת הזאת, אתם מבזים את כולנו.
יואל חסון: אני מתבייש בזה.
יואל חסון: אני אומר לכם, חברי הכנסת, כל הדברים האלה הם משחקים מכורים.
יואל חסון: אגיד לך משהו - הכול יחזור אליכם בגדול, כי החוק הזה הוא זה שיחלק ויפרק את הליכוד ולא את קדימה, וגם את מפלגת העבודה.
יואל חסון: זה יעשה את זה הרבה יותר מהר ממה שאתם חושבים.
יואל חסון: כל האנשים האלה - - -
קריאה: העבודה לא צריכה שבעה חברי כנסת.
רחל אדטו: 25%.
זבולון אורלב: לפחות אנחנו מחוסנים מפני החוק הזה.
יואל חסון: יש יתרון להיות קטן.
יואל חסון: הצורה שאתם עושים את זה - בסופו של דבר הציבור ישפוט אתכם על ההתנהגות הזאת וזה יבוא אליכם כבומרנג, יבוא בגדול נגדכם.
יואל חסון: זה ביזיון.
נסים זאב: איזה איומים, ריבונו של עולם.
נסים זאב: די.
יואל חסון: זו עובדה, ברמת הציבור.
נסים זאב: אתה יכול להתנגד לחוק הזה.
יואל חסון: חבר הכנסת זאב, אני מדבר רק על הציבור.
יואל חסון: אני מכיר אותך ואני יודע שאתה מכיר את הכנסת הזאת יותר טוב מהרבה אנשים.
יואל חסון: תאמין לי, בתוך תוכך אתה מתבייש שאתה צריך להרים יד לדבר הזה.
נסים זאב: אחרי מה שאמר מופז אמרתי שאני רגוע, אני שלם עם עצמי.
נסים זאב: יכול להיות שהייתי מתנגד לפני כן.
רחל אדטו: אחרי שמאיימים על אנשים בפיטורים, זו דמוקרטיה?
אופיר אקוניס: את יודעת מה היה בממשלת שרון?
אופיר אקוניס: הוא פיטר אנשים כדי לעשות את ההתנתקות.
אופיר אקוניס: אל תעזו.
נסים זאב: שני שרים פוטרו באותו יום.
אופיר אקוניס: על מה את מדברת בכלל?
אופיר אקוניס: אתה היית יועצו, יעצת לו.
זאב אלקין: חבר הכנסת אקוניס, לא להפריע.
אופיר אקוניס: איך הם מעזים?
יואל חסון: אם מזכירים את אריאל שרון, שיהיה בריא, לפחות הייתה לו מילה.
יואל חסון: אריאל שרון, כשצפצפו עליו הוא לא איים, הוא פיטר.
יואל חסון: אתה יודע למה?
יואל חסון: כי הציבור היה מאחוריו.
יואל חסון: היה לו אומץ כי הציבור היה מאחוריו, וגם ברגעים שבכנסת לא היה אדם אחד ולא היה לו רוב, הציבור היה מאחוריו ולכן הוא לא פחד.
יואל חסון: נתניהו יודע שאין לו ציבור, אין לו תמיכה - - -
זאב אלקין: תודה, חבר הכנסת חסון.
יוחנן פלסנר: חברים, אמנם יש לנו חוש הומור ויושבים פה עד מאוחר בלילה אחרי יום ארוך אז כולנו צוחקים.
יוחנן פלסנר: אבל בואו נשים את הדיון בהקשר הנכון.
יוחנן פלסנר: אנחנו נמצאים כאן על פי סעיף 98ב' של התקנון שקובע שבעבודת הוועדות שהיושב-ראש יאשר קיום של דיון רק מטעמים מיוחדים.
יוחנן פלסנר: אני שואל אתכם עכשיו - האנשים ההגונים והרציניים, לא עושי דברו של ראש הממשלה שמוכנים להגיע ולהתרפס, לפגוע ולבזות את הכנסת - מה אנחנו עושים כאן?
יוחנן פלסנר: זה טעם מיוחד?
יוחנן פלסנר: עכשיו יש בהילות?
יוחנן פלסנר: מסתיים המושב של הכנסת עכשיו, מטעם מיוחד - - -
ציון פיניאן: המסכות זה טעם מיוחד.
יוחנן פלסנר: מטעמים מיוחדים.
יוחנן פלסנר: עכשיו יש כאן איזה תקציב שחייבים להעביר כי איזה גוף או רשות ממשלתית לא תתפקד?
רוברט אילטוב: יואל חסון אמר שזה יפרק את הליכוד, אז זה טעם מיוחד.
יוחנן פלסנר: הרי ברור שמדובר בחוק שהוא חלק מאותה תחזוקה פוליטית, מהעיסוק האובססיבי של ראש הממשלה בקומבינות הפוליטיות הקטנות שלו.
יוחנן פלסנר: יפה, הוא מתעסק בזה, אבל אתם צריכים לתת לזה יד?
יוחנן פלסנר: הוא יכול לרצות, אבל יש יושב-ראש כנסת, יש יושב-ראש ועדת כנסת.
יוחנן פלסנר: אדוני היושב-ראש, גם לך יש אחריות.
יוחנן פלסנר: אתה לא חייב לכנס ישיבה מיוחדת של ועדה ב-9:00 בלילה כדי לדון בטעמים מיוחדים.
יוחנן פלסנר: אלה לא טעמים מיוחדים.
יוחנן פלסנר: אין לזה שום תקדים, ובהיבט הזה אני רוצה לשמוע מהייעוץ המשפטי האם זה טעם מיוחד שמצדיק כינוס ועדה בשעה כזאת.
יוחנן פלסנר: אני לא חושב, ואני רוצה לקבל חוות דעת בכתב.
יוחנן פלסנר: עד אז לא יקרה שום דבר אם כולנו נלך לישון ונחשוב על הדברים.
יוחנן פלסנר: זה לעצם כינוס המפגש, עכשיו לעצם העניין.
יוחנן פלסנר: שמענו בהתחלה כאילו אין כאן שום מחלוקת.
יוחנן פלסנר: אחר כך שמענו מהיועצת המשפטית שלהיבט המימון האכסניה הטבעית לדיון היא דווקא ועדת החוקה.
זאב אלקין: זה לא מה שהיא אמרה.
זאב אלקין: אתה מסלף את דבריה.
זאב אלקין: היא אמרה: או ועדת הכנסת או ועדת החוקה.
ציון פיניאן: הוא אומר שהיא אמרה.
זאב אלקין: אם אתה רוצה לצטט את היועצת המשפטית - - -
יוחנן פלסנר: יש כאן דיון בנושא כללי המשחק, ואני מתפלא על יושב-ראש ועדת החוקה שדן בעניינים החוקתיים ובענייני חוקי היסוד ברצינות מוחלטת, כשיר ומוכשר לקיים את הדיון הזה, מדוע הוא חושש לקיים את הדיון הזה?
יוחנן פלסנר: הוא בא וזורק את זה לוועדת הכנסת.
זאב אלקין: הוא פשוט מכבד את הייעוץ המשפטי של הכנסת, בשונה ממך.
יוחנן פלסנר: הוא לא רוצה להכשיר את השרץ.
יוחנן פלסנר: אני לא מבין מדוע אחרים כן מוכנים להכשיר את השרץ.
יוחנן פלסנר: אין פה שום ערך מוסף ממלכתי או לאומי, וגם מבחינה פוליטית הערך הפוליטי היחיד שיש לחוק הזה הוא גיבוש ליכוד וחיזוק קדימה, כי עכשיו אנשים בקדימה מבינים.
יוחנן פלסנר: אדוני היושב-ראש, אני מבקש - - -
נסים זאב: זו הייתה מטרת החוק, לגבש את קדימה.
יוחנן פלסנר: השורה התחתונה של הדברים שלי - - -
נסים זאב: ככל שאנחנו נדון בפיצול אתם תתאחדו.
ציון פיניאן: החוק מיועד לשמונה.
ציון פיניאן: רק אחד בפנים.
יוחנן פלסנר: הנושא הזה צריך להיות נדון בוועדת החוקה, לזמן מומחים לנושאים הללו, נשמע אותם ואחר כך נקבל החלטות.
יוחנן פלסנר: אין בהילות, זה בסך הכול חוק פוליטי.
יוחנן פלסנר: לא חייבים לבזות את הכנסת לטובת קידום החוק.
זאב אלקין: אענה לך בקצרה מהן הנסיבות המיוחדות.
זאב אלקין: נסיבות מיוחדות זה כשחברי כנסת רוצים לבזות את הכנסת; נסיבות מיוחדות זה כשחברי כנסת, בניגוד מוחלט לכללי ההתנהגות במליאה, שמים מסכות ועושים הפגנה במליאת הכנסת.
זאב אלקין: זה ביזיון הכנסת, זה נסיבות מיוחדות.
יוחנן פלסנר: אתה מבזה, אחרת לא היית מכנס את הוועדה.
יוחנן פלסנר: מה הקשר?
יואל חסון: מה הקשר בין הדברים?
זאב אלקין: אתה כבר דיברת.
יוחנן פלסנר: אני מתייחס לדברים שלך.
זאב אלקין: חבר הכנסת פלסנר, נסיבות מיוחדות זה כשחברי כנסת עושים חוכא ואיטלולא מהכנסת וזורקים שמות של ועדות בניגוד להמלצה של הייעוץ המשפטי.
יוחנן פלסנר: מי שמביא את החוקים הוא זה שעושה חוכא ואיטלולא.
זאב אלקין: וזאת הסיבה לכך שאנחנו התכנסנו.
זאב אלקין: אם הייתם נוהגים לפי הייעוץ המשפטי לא היינו צריכים בכלל להתכנס כאן היום.
יואל חסון: כמה ציניות יכולה להיות במקום אחד ובאיש אחד, אדוני.
יואל חסון: מה הקשר שהבאת את הדיון עכשיו לבין מה שהיה במליאה?
יואל חסון: החטא והעונש.
יוחנן פלסנר: מי שעושה חוכא ואיטלולא זה מי שמקדם את החוקים במצוות העסקן והקומבינאטור מרחוב קפלן.
זאב אלקין: חבר הכנסת פלסנר, אתה לא בזכות דיבור.
זאב אלקין: אני מביא להצבעה את ההצעה ראשונה, הצעת חוק הכנסת (תיקון מס' 28) (התפלגות סיעה), התשס"ט-2009.
זאב אלקין: אני מביא הצעה להעביר את החוק לוועדת הכנסת.
זאב אלקין: הצבעה בעד ההצעה להעביר את הצעת החוק לדיון בוועדת הכנסת – 9 נגד – 3 נמנעים - אין ההצעה להעביר את החוק לוועדת הכנסת אושרה.
זאב אלקין: אני מביא להצבעה את הצעת חוק מימון מפלגות (תיקון מס' 31) (מימון סיעה שהתפלגה), התשס"ט-2009.
זאב אלקין: הצעה להעביר את הטיפול בחוק לוועדת הכנסת.
זאב אלקין: הצבעה בעד ההצעה להעביר את הצעת החוק לדיון בוועדת הכנסת – 9 נגד – 3 נמנעים - אין ההצעה להעביר את הצעת החוק לדיון בוועדת הכנסת אושרה.
זאב אלקין: היות שהוועדה הזאת הוסמכה אני מתכוון לזמן את הדיון מחר ב-8:00 בבוקר.
זאב אלקין: חבר הכנסת חסון, במיוחד בשבילך ההודעה.
זאב אלקין: הסעיף הראשון על סדר היום הוא הכנה לקריאה שנייה ושלישית של הצעות החוק הבאות ופטור מחובת הנחה עבורן: הצעת חוק הכנסת (תיקון מס' 28) (התפלגות סיעה), התשס"ט-2009, והצעת חוק מימון מפלגות (תיקון מס' 31) (מימון סיעה שהתפלגה), התשס"ט-2009.
זאב אלקין: בפתיחת הדיון נבקש שהממשלה תציג לנו את שני החוקים, ולאחר מכן נמשיך בדיון.
עו"ד אייל זנדברג: בוקר טוב.
עו"ד אייל זנדברג: מדובר בשני חוקים קצרים מאוד, כך שהתיאור שלי יהיה קצר בהתאם.
עו"ד אייל זנדברג: שני החוקים עוסקים בסיטואציה שבה מתפלגת סיעה בכנסת.
עו"ד אייל זנדברג: הצעת חוק הכנסת (תיקון מס' 28) עניינו התנאים להתפלגות של סיעה.
עו"ד אייל זנדברג: המילה "התפלגות" היא מילה תפיסה, יש פרישה, יש התפלגות.
עו"ד אייל זנדברג: כיום החוק קובע איזון מסוים.
עו"ד אייל זנדברג: הוא קובע מספר מסוים של חברי כנסת שיכול לעזוב סיעה, ועזיבה כזאת תיחשב כהתפלגות עם המשמעויות עבור העוזבים.
עו"ד אייל זנדברג: כי התפלגות מאפשרת קיום נפרד של המתפלגים כסיעה.
עו"ד אייל זנדברג: יש לזה משמעויות בתחום המימון, יש לזה משמעויות בתחום האפשרות להצטרף לממשלה.
עו"ד אייל זנדברג: כיום המספר עומד על שליש.
עו"ד אייל זנדברג: התנאים קצת יותר מורכבים בחוק, אבל לאותו מרכיב שהממשלה מבקשת לשנות כאן היום התנאי הוא על שליש מחברי הסיעה.
עו"ד אייל זנדברג: לפי הצעת החוק המספר יעמוד על שליש או קבוצה של שבעה חברי כנסת לפחות, כלומר מוסיפים מרכיב של מספר מוחלט, שיכול מבחינה אריטמטית להוביל לכך שבמפלגות גדולות, כאשר שבעה הוא מספר קטן יותר משליש, אז גם שבעה יאפשר את ההתפלגות.
עו"ד אייל זנדברג: זה מה שאומרת הצעת חוק הכנסת.
עו"ד אייל זנדברג: ההצעה השנייה, שהיא מעין הצעה משלימה, או לפחות נוגעת בהיבט דומה מכיוון של מימון המפלגות, היא תיקון לחוק מימון מפלגות, תיקון של סעיף 13.
עו"ד אייל זנדברג: כיום סעיף 13 בחוק מימון מפלגות יוצר מגבלה של מימון על סיעה שהתפלגה בתקופה של השנתיים הראשונות לכהונת הכנסת, אלא אם כן היא נעשתה בתנאים מסוימים שנזכרים בסעיף, למשל התפלגות על בסיס חלוקה מפלגתית שנודעה מראש.
עו"ד אייל זנדברג: אבל באותה התפלגות שאנחנו מדברים עליה, התפלגות של קבוצה מסוימת שלא היתה ידועה בהכרח מראש, המגבלה היום היא שמי שמתפלג בשנתיים הראשונות לא יהיה זכאי למימון, סיעה כזאת לא תהיה זכאית למימון, בעוד שלפי הצעת החוק המספר הזה מצטמצם לשישה חודשים.
עו"ד אייל זנדברג: כלומר כל התפלגות שנעשית בין שישה חודשים לשנתיים, הדין החדש יאפשר לה ליהנות ממימון, בעוד שהדין הקיים לא מאפשר זאת.
זאב אלקין: לפני שאנחנו פותחים בדיון לגופו של החוק, אני רוצה לשאול את היועצת המשפטית, היות שמדובר על חוקים שעוסקים באותו נושא, האם אנחנו יכולים למזג את שתי הצעות החוק.
ארבל אסטרחן: התשובה חיובית.
ארבל אסטרחן: לפי סעיף 122 לתקנון, הוועדה רשאית, לפי יוזמתה, ובדרך כלל זה באישור ועדת הכנסת, למזג שתי הצעות חוק או יותר שעברו קריאה ראשונה או להביאן כהצעת חוק לקריאה שנייה ושלישית בכנסת.
ארבל אסטרחן: ההצעות בהחלט קשורות זו לזו, הן לא בהכרח מתחייבות, כלומר ניתן היה לחוקק כל אחת בנפרד.
ארבל אסטרחן: הממשלה היתה יכולה להציע את זו ולא להציע את זו.
ארבל אסטרחן: אבל משהוצעו ביחד והן בהחלט קשורות לאותו נושא, רשאית הוועדה להחליט על מיזוג.
ארבל אסטרחן: אם הן יאושרו, הן יונחו על שולחן הכנסת כהצעה אחת.
רחל אדטו: אנחנו מתנגדים.
שלמה מולה: אדוני היושב-ראש, אני מבקש הצעה לסדר.
זאב אלקין: עוד לא עברנו לדיון בגופו של החוק.
זאב אלקין: אני מביא להצבעה את ההצעה למזג שתי הצעות חוק להצעת חוק אחת.
זאב אלקין: הצבעה בעד – 8 נגד – 4 נמנעים – אין הבקשה הזאת אושרה.
זאב אלקין: לפני שאנחנו מגיעים בגופו של החוק, יש גם בקשת הממשלה לפטור מחובת הנחה, כי אני מניח שהממשלה רוצה לסיים את החקיקה, במידה שאנחנו כאן כוועדה נסיים, עד תום הפגרה.
רחל אדטו: מה דחוף הבוקר לפטור מחובת הנחה?
זאב אלקין: עשינו את זה כאן להרבה מאוד חוקים, גם של אנשי קואליציה, גם של אנשי אופוזיציה, וגם לממשלה.
שלמה מולה: אבל אני רוצה לדבר על הנושא.
זאב אלקין: אנחנו תיכף נדבר לגופו של החוק.
שלמה מולה: למה לגופו של החוק?
שלמה מולה: אנחנו רוצים לדבר על הפטור מחובת הנחה.